

ΟίφΙΛΐ^ςηεοΙ βγ I 
ΤΗθοϋοΓοε Μουιηαρι 
03(θ: 2007.02.^21:50:53 
ΕΕΤ 

Ρθ35θπ: 5ίβΠ8α ΡϋΡ 
(θΓπΟθΟΟειΙ) | 
ίοοβίίοη: Α0τβ|5, ΕΙΙίπϊΚο 
Τ γρο9Γ3ίίο 


23985 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1749 


ΑΠΟΦΑΣΕΙ Σ 

Αριθμ. 158537 

Διαδικασία χορήγησης οικονομικής αποζημίωσης για 
την αντιστάθμιση του κόστους εφαρμογής επιχειρη¬ 
σιακών προγραμμάτων εκ μέρους των Οργανώσεων 
Παραγωγών του τομέα της αλιείας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Των παραγράφων 1,2 και 3 του άρθρου 1 του ν. 
1338/1983 «Εφαρμογή του κοινοτικού δικαίου» (Α' 34), 
όπως τροποποιήθηκε με το άρθρο 6 του ν. 1440/1984 
«Συμμετοχή της Ελλάδας στο κεφάλαιο, στο αποθε- 
ματικό και στις προβλέψεις της Ευρωπαϊκής Τράπεζας 
Επενδύσεων, στο κεφάλαιο της Ευρωπαϊκής Κοινότητας 
Άνθρακος και Χάλυβος και του Οργανισμού ΕΥΡΑΤΟΜ» 
(Α' 70). 

β. Της παραγράφου 3 του άρθρου 22 του ν. 992/1979 
«Περί οργανώσεως των διοικητικών υπηρεσιών για την 
εφαρμογή της Συνθήκης Προσχώρησης της Ελλάδας 
στις Ευρωπαϊκές Κοινότητες και ρύθμισης συναφών 
θεσμικών και οργανωτικών θεμάτων» (Α' 200). 

γ. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

δ. Των άρθρων 13 έως και 29 του ν. 2637/1998 «Σύ¬ 
σταση Οργανισμού Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων» (Α' 200), 
όπως τροποποιήθηκαν και συμπληρώθηκαν από το άρ¬ 
θρο 4 του ν. 2732/1999 (Α' 154) και το άρθρο 24 του ν. 
2945/2001 «Εθνικό Σύστημα Προστασίας της Αγροτικής 
Δραστηριότητας» (Α' 223). 

ε. Το π.δ. 614/1981 «περί αναγνωρίσεως Ομάδων Πα¬ 
ραγωγών και των Ενώσεων αυτών» (Α' 155). 

στ. Την 416769/23.11.2001 κοινή απόφαση των Υπουργών 
Οικονομικών και Γεωργίας, ανάθεσης στον ΟΠΕΚΕΠΕ, 
ως εντολοδόχο του Ελληνικού Δημοσίου, του έργου 
της αγοραστικής παρέμβασης και ορισμού αυτού ως 
αρμόδιου για την άσκηση των συναφών αρμοδιοτήτων 
(Β' 1608). 

ζ. Το άρθρο 28 του ν. 2520/1997 όπως τροποποιήθηκε 
με το άρθρο 2 του ν. 2732/1999 (Α' 154) περί θεμάτων 


30 Νοεμβρίου 2006 
σχετικών με τη διαχείριση του ΕΛΕΓΕΠ και επιστροφής 
παρανόμως και αχρεωστήτως καταβληθέντων ποσών, 
και το άρθρο 23 παρ. 24 έως 31 του ν. 2945/2001 (Α' 
223) «Εθνικό Σύστημα Προστασίας της Αγροτικής Δρα¬ 
στηριότητας». 

η. Την υπ’ αριθμ. 227200/2002 (Β' 215) απόφαση του 
Υπουργού Γεωργίας «Περί αρμοδιοτήτων των Δ/νσεων 
του Υπουργείου Γεωργίας μετά την κατάργηση της 
ΓΕΔΙΔΑΓΕΠ». 

2. Τους κανονισμούς: 

α. (ΕΚ) 104/2000 του Συμβουλίου της 17.12.1999 (ΕΕ 
αριθμ. 17 της 21.1.2000, σελ. 22), για την κοινή οργάνωση 
των αγορών των προϊόντων αλιείας και υδατοκαλλι¬ 
έργειας. 

β. (ΕΚ) 2508/2000 της Επιτροπής της 15.11.2000 (ΕΕ 
αριθ. 289 της 16.11.2000, σελ. 8), για τον καθορισμό των 
λεπτομερών κανόνων εφαρμογής του Κανονισμού (ΕΚ) 
104/2000 του Συμβουλίου όσον αφορά επιχειρησιακά 
προγράμματα στον τομέα της αλιείας. 

γ. (ΕΚ) 296/1996 όπως τροποποιήθηκε και ισχύει για τη 
μηνιαία ανάληψη των δαπανών που χρηματοδοτούνται 
στο πλαίσιο του τμήματος Εγγυήσεων του Ε.Γ.Τ.Π.Ε. 

δ. (ΕΚ) 1258/1999 περί χρηματοδότησης της κοινής 
γεωργικής πολιτικής. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

4. Την ανάγκη ελέγχου και καταβολής της αποζημίω¬ 
σης στις Οργανώσεις Παραγωγών του τομέα της Αλιεί¬ 
ας για την αντιστάθμιση του κόστους που απορρέει από 
τις υποχρεώσεις που υπέχουν αυτές όσον αφορά την 
κατάρτιση και υλοποίηση των ετήσιων επιχειρησιακών 
προγραμμάτων, αποφασίζουμε: 

Άρθρο 1 
Σκοπός 

Με την παρούσα απόφαση καθορίζονται: α) οι δια¬ 
δικασίες υποβολής δικαιολογητικών, η χορήγηση της 
οικονομικής ενίσχυσης και η διενέργεια ελέγχων και 
β) η τυχόν επιβολή κυρώσεων σε περίπτωση μη τήρη¬ 
σης των προβλεπομένων διαδικασιών, των Οργανώσε¬ 
ων Παραγωγών (Ο.Π) του τομέα της Αλιείας, οι οποίες 
αναγνωρίσθηκαν και λειτουργούν για τους σκοπούς που 
περιγράφονται στο άρθρο 5 του Καν. (ΕΚ) 104/2000, για 
την αντιστάθμιση του κόστους εφαρμογής ετήσιων επι- 

χειρησιακών προγραμμάτων, σύμφωνα με το Κεφάλαιο 
3 του Τίτλου II του Καν. (ΕΚ) 104/2000. 

Αρθρο 2 
Δικαιούχοι 

1. Δικαιούχοι χορήγησης της οικονομικής ενίσχυσης εί¬ 
ναι οι Οργανώσεις Παραγωγών που δραστηριοποιούνται 
στον τομέα της Αλιείας και οι οποίες αναγνωρίσθηκαν 
και λειτουργούν στα πλαίσια του άρθρου 5 του Καν. 
(ΕΚ) 104/2000, ως εξής: 

α) Οι Οργανώσεις Παραγωγής που έτυχαν αναγνώρι¬ 
σης πριν την έναρξη εφαρμογής του Καν. (ΕΚ) 2508/2000 
δύνανται να λάβουν τη σχετική αποζημίωση για τις 5 
αλιευτικές περιόδους που ακολουθούν την πιο πάνω 
ημερομηνία. 

β) Οι Οργανώσεις Παραγωγής που έτυχαν αναγνώρι¬ 
σης σε μεταγενέστερη ημερομηνία δύνανται να λάβουν 
τη σχετική αποζημίωση για τις 5 αλιευτικές περιόδους 
που ακολουθούν την ημερομηνία κατά την οποία έτυχαν 
της αναγνώρισης. 

2. Η αλιευτική περίοδος διαρκεί δώδεκα μήνες και 
αρχίζει την 1η Ιανουάριου κάθε έτους. 

Αρθρο 3 
Διαδικασία 

Κατάρτιση σχεδίου επιχειρησιακού προγράμματος 
αλιείας 

1. Κάθε αναγνωρισμένη Οργάνωση Παραγωγής - δι¬ 
καιούχος, δια του νομίμου εκπροσώπου της, υποβάλ¬ 
λει εντός 7 εβδομάδων από την έναρξη της αλιευτικής 
περιόδου, μέσω της αρμόδιας Νομαρχιακής Υπηρεσίας 
Αλιείας, στην Δ/νση Αλιευτικών Εφαρμογών & Εισροών 
Αλιευτικής Παραγωγής του Υπουργείου Αγροτικής Ανά¬ 
πτυξης & Τροφίμων, σχέδιο επιχειρησιακού προγράμ¬ 
ματος αλιείας, καθώς και έκθεση δραστηριοτήτων του 
επιχειρησιακού προγράμματος της προηγούμενης αλι¬ 
ευτικής περιόδου, σύμφωνα με τον Καν. (ΕΚ) 2508/2000. 
Η Οργάνωση Παραγωγής θέτει αμέσως σε εφαρμογή 
το πρόγραμμα. 

Έγκριση επιχειρησιακού προγράμματος αλιείας 

2. Η Δ/νση Αλιευτικών Εφαρμογών & Εισροών Αλιευ¬ 
τικής Παραγωγής, κατόπιν σχετικού ελέγχου, εγκρίνει 
το υποβληθέν πρόγραμμα εντός 12 εβδομάδων από την 
έναρξη της αλιευτικής περιόδου. Δύναται να δοθεί πα¬ 
ράταση 2 ακόμη εβδομάδων σε περίπτωση αναζήτησης 
συμπληρωματικών στοιχείων. 

3. Για την έγκριση του επιχειρησιακού προγράμματος 
ενημερώνονται: η αρμόδια Υπηρεσία Αλιείας της Νομαρ¬ 
χιακής Αυτοδιοίκησης, η Οργάνωση Παραγωγής και ο 
Ο.Π.Ε.Κ.Ε.Π.Ε, όπου διαβιβάζεται από ένα αντίγραφο του 
εγκεκριμένου επιχειρησιακού προγράμματος. 

4. Η ίδια διαδικασία ακολουθείται και στην περίπτω¬ 
ση τροποποίησης του επιχειρησιακού προγράμματος 
λόγω απρόβλεπτων περιστάσεων κατά τη διάρκεια της 
αλιευτικής περιόδου. 

5. Νεοσυσταθείσα Οργάνωση Παραγωγής δεν είναι 
υποχρεωμένη να καταθέσει και να εφαρμόσει επιχειρη¬ 
σιακό πρόγραμμα αλιείας κατά τη διάρκεια του έτους 
που έτυχε της αναγνώρισης. 

Υποβολή αιτήματος οικονομικής ενίσχυσης 

Εντός 7 εβδομάδων μετά τη λήξη της αλιευτικής 
περιόδου, η Οργάνωση Παραγωγής της οποίας το 


επιχειρησιακό πρόγραμμα εγκρίθηκε, προκειμένου να 
τύχει οικονομικής ενίσχυσης, καταθέτει στην αρμόδια 
Νομαρχιακή Υπηρεσία Αλιείας και αυτή με τη σειρά 
της διαβιβάζει στην Δ/νση Αλιευτικών Εφαρμογών & 
Εισροών Αλιευτικής Παραγωγής: 

α) αίτημα καταβολής της οικονομικής ενίσχυσης, θε¬ 
ωρημένο από την οικεία Νομαρχιακή Υπηρεσία Αλιείας, 
σύμφωνα με το Υπόδειγμα 1 της παρούσας, 
β) έκθεση ελέγχου (Υπόδειγμα 3) που συντάσσεται 
μετά το πέρας του επιχειρησιακού προγράμματος από 
την επιτροπή ελέγχου, σύμφωνα με τα οριζόμενα στο 
άρθρο 6 παράγ. 1 και 2 της παρούσας, 
γ) πρακτικά των τακτικών και τυχόν εκτάκτων ελέγ¬ 
χων για την εν λόγω αλιευτική περίοδο. 

Αρθρο 4 

Καταβολή της οικονομικής αποζημίωσης 

1. Αρμόδιος οργανισμός πληρωμής ορίζεται ο Οργα¬ 
νισμός Πληρωμών και Ελέγχου Κοινοτικών Ενισχύσεων 
Προσανατολισμού & Εγγυήσεων (Ο.Π.Ε.Κ.Ε.Π.Ε). 

2. Η Δ/νση Αλιευτικών Εφαρμογών & Εισροών Αλιευ¬ 
τικής Παραγωγής με βάση το εγκεκριμένο επιχειρησι¬ 
ακό πρόγραμμα, την έκθεση δραστηριοτήτων και την 
αίτηση καταβολής οικονομικής ενίσχυσης (Υπόδειγμα 
1), συμπληρώνει το φύλλο οικονομικής ενίσχυσης (Υπό¬ 
δειγμα 2). 

3. Ο φάκελος με την αίτηση πληρωμής και τα λοιπά 
δικαιολογητικά διαβιβάζονται εντός 3 εβδομάδων από 
την παραλαβή της αίτησης πληρωμής στον Ο.Π.Ε.Κ.Ε.Π.Ε, 
Δ/νση ΔΗΛΙΖΩ για καταβολή της οικονομικής ενίσχυ¬ 
σης. 

4. Προκειμένου να καταβληθεί η οικονομική ενίσχυση 
από τον Ο.Π.Ε.Κ.Ε.Π.Ε, ο φάκελος δικαιολογητικών πρέ¬ 
πει να περιλαμβάνει τα εξής: 

α) αίτηση καταβολής της οικονομικής ενίσχυσης (Υπό¬ 
δειγμα 1), 

β) φύλλο υπολογισμού της οικονομικής ενίσχυσης 
(Υπόδειγμα 2), 

γ) εγκριτική απόφαση του επιχειρησιακού προγράμ¬ 
ματος, 

δ) έκθεση ελέγχου, 

ε) τα πρακτικά των τακτικών και τυχόν εκτάκτων ελέγ¬ 
χων για την εν λόγω αλιευτική περίοδο, 
στ) Φορολογική ενημερότητα της Οργάνωσης Πα¬ 
ραγωγής 

5. Η Δ/νση ΔΗΛΙΖΩ αφού ελέγξει τον πλήρη φάκελο 
των δικαιολογητικών, βεβαιώνει και εκκαθαρίζει τη δα¬ 
πάνη και διαβιβάζει το σχετικό φάκελο στη Δ/νση Οικο¬ 
νομικού προκειμένου να εκδοθεί η εντολή πληρωμής. 

6. Η πληρωμή της οικονομικής ενίσχυσης διενεργεί- 
ται από τον Ο.Π.Ε.Κ.Ε.Π.Ε εντός 6 εβδομάδων από την 
παραλαβή του σχετικού φακέλου. 

Αρθρο 5 

Χορήγηση προκαταβολής 

1. Μετά την έγκριση του επιχειρησιακού προγράμμα¬ 
τος αλιείας, και το αργότερο σε τέσσερις μήνες μετά 
την έναρξη της αλιευτικής περιόδου, η Οργάνωση Παρα¬ 
γωγής δύναται να ζητήσει τη χορήγηση προκαταβολής 
που αντιστοιχεί στο 50% της συνολικής οικονομικής 
αποζημίωσης. 

2. Προκειμένου να χορηγηθεί η προκαταβολή, διαβιβά¬ 
ζονται στον Ο.Π.Ε.Κ.Ε.Π.Ε με την ως άνω διαδικασία: 

α) αίτηση καταβολής της οικονομικής ενίσχυσης (Υπό¬ 
δειγμα 1), 

β) φύλλο υπολογισμού της οικονομικής ενίσχυσης 
(Υπόδειγμα 2), 

γ) εγγυητική επιστολή αορίστου χρόνου υπέρ του 
Ο.Π.Ε.Κ.Ε.Π.Ε ύψους τουλάχιστον 105% του ποσού της 
προκαταβολής, η οποία αποδεσμεύεται μετά την αναγνώ¬ 
ριση και εκκαθάριση του συνολικού ποσού πληρωμής. 

Άρθρο 6 
Έλεγχοι 

1. Σε κάθε Νομαρχιακή Αυτοδιοίκηση που έχει συ- 
σταθεί Οργάνωση Παραγωγής του τομέα της αλιείας 
λειτουργεί επιτροπή ελέγχου, δυνάμει του άρθρου 7 
του π.δ. 614/1981, για την παρακολούθηση και έλεγχο 
των επιχειρησιακών προγραμμάτων. 

2. Η επιτροπή διενεργεί τακτικούς (ανά έτος) ή έκτα¬ 
κτους (εφόσον κρίνεται απαραίτητο) ελέγχους για την 
παρακολούθηση της εφαρμογής των επιχειρησιακών 
προγραμμάτων. Το αποτέλεσμα των ελέγχων περιγρά- 
φεται στην έκθεση ελέγχου (Υπόδειγμα 3) και γνω¬ 
στοποιείται στη Νομαρχιακή Υπηρεσία Αλιείας, στην 
ενδιαφερόμενη Οργάνωση Παραγωγής και στη Δ/νση 
Αλιευτικών Εφαρμογών. 

3. Η Οργάνωση Παραγωγής υποχρεούται να διατηρεί 
κάθε στοιχείο του φακέλου καταβολής της οικονομικής 
αποζημίωσης και να δέχεται κάθε έλεγχο που οι εθνι¬ 
κές ή κοινοτικές αρχές θα επιθυμούσαν να εκτελέσουν. 
Τα σχετικά έγγραφα φυλάσσονται από την Οργάνωση 
Παραγωγής τουλάχιστον για 10 έτη από την 1η Ιανου¬ 
άριου που ακολουθεί την οικεία αλιευτική περίοδο (για 
παράδειγμα, για αποζημίωση που χορηγήθηκε για το 
έτος Ν, τα σχετικά έγγραφα διατηρούνται μέχρι τις 31 
Δεκεμβρίου του έτους Ν+10). 

4. Η μη τήρηση της πιο πάνω υποχρέωσης επιφέρει 
την επιστροφή της οικονομικής αποζημίωσης ως αχρε- 
ωστήτως καταβληθείσα. 


Αρθρο 7 
Κυρώσεις 

1. Όταν η Οργάνωση Παραγωγής παραλείψει να κα¬ 
ταρτίσει επιχειρησιακό πρόγραμμα αλιείας δεν λαμβάνει 
την οικονομική ενίσχυση που παρέχεται για ενέργειες 
παρέμβασης προβλεπόμενες στον Τίτλο IV του Καν. 
(ΕΚ) 104/2000 για τη συγκεκριμένη αλιευτική περίοδο. 
Η εν λόγω διάταξη εφαρμόζεται από το δεύτερο έτος 
για τις νέες Οργανώσεις Παραγωγής 

2. Όταν η Οργάνωση Παραγωγής δεν έχει εφαρμό¬ 
σει τα μέτρα που προβλέπονται στο επιχειρησιακό 
της πρόγραμμα, τότε για τη συγκεκριμένη αλιευτική 
περίοδο: 

α) για την πρώτη περίπτωση μη εφαρμογής χορηγεί¬ 
ται το 75% της οικονομικής ενίσχυσης που παρέχεται 
για ενέργειες παρέμβασης προβλεπόμενες στον Τίτλο 
IV του Καν. (ΕΚ) 104/2000, 

β) για τη δεύτερη περίπτωση χορηγείται το 50% της 
προαναφερόμενης οικονομικής ενίσχυσης, 

γ) για τις επόμενες περιπτώσεις δεν χορηγείται η 
προαναφερόμενη οικονομική ενίσχυση. 

Αρθρο 8 

Μεταβατικές διατάξεις 

1. Κατά παρέκκλιση του άρθρου 3 παράγ. 4, Οργανώ¬ 
σεις Παραγωγής των οποίων έχουν εγκριθεί επιχειρη¬ 
σιακά προγράμματα, δύνανται να καταθέτουν αιτήματα 
οικονομικής ενίσχυσης εντός προθεσμίας 6 μηνών από 
της ισχύος της παρούσας. 

2. Με αποφάσεις του Υπουργού Αγροτικής Ανάπτυξης 
& Τροφίμων δύνανται να ρυθμίζονται ειδικότερα θέματα 
και λεπτομέρειες, για το καθεστώς αντιστάθμισης του 
κόστους εφαρμογής επιχειρησιακών προγραμμάτων από 
τις Οργανώσεις Παραγωγής του τομέα της αλιείας. 

Η παρούσα ισχύει από της δημοσίευσής της στην 
Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 1 

ΑΙΤΗΣΗ ΚΑΤΑΒΟΛΗΣ ΟΙΚΟΝΟΜΙΚΗΣ ΕΝΙΣΧΥΣΗΣ 
ΚΑΤΑ ΤΟ ΑΡΘΡΟ 10 ΤΟΥ ΚΑΝ. (ΕΚ) 104/2000 

Τα πεδία με δίεση (#) αφορούν μόνο Οργανώσεις Παραγωγής συλλεκτικής αλιείας. Τα πεδία με αστερίσκο (*) 
αφορούν μόνο Οργανώσεις Παραγωγής προϊόντων υδατοκαλλιέργειας. 

Αλιευτική περίοδος: _ Έγκριση προγράμματος: _ 


1) Παρουσίαση της Οργάνωσης Παραγωγής 

Α) Ταυτοποίηση 


Τίτλος: 

Α.Φ.Μ: 

Ημερ/νία αναγνώρισης: 

Νόμιμος εκπρόσωπος: 

Τηλέφωνο: 

Διεύθυνση: 

Ρ3Χ: 



Β) Αριθμός μελών - σκαφών - ειδών 


Αριθμός μελών κατά τη σύσταση: 

Αριθμός μελών κατά την έναρξη της 
αλιευτικής περιόδου: 

Αριθμός σκαφών κατά την έναρξη της 
αλιευτικής περιόδου (#): _ 

Είδη για τα οποία χορηγήθηκε η αναγνώριση: 


2) Στοιχεία παραγωγής και εμπορίας 


Είδος (#) 

Παραγωγή 

% του συνόλου 

Αξία 

% του συνόλου 



















































Σύνολο 





Ποσοστό διάθεσης παραγωγής μέσω της Οργάνωσης Παραγωγής (*):... % (αφορά την προηγούμενη 
αλιευτική περίοδο) 

Ολική παραγωγή αναγνωρισμένων ειδών (*) 

.κ 9 

Διάθεση μέσω της Οργάνωσης Παραγωγής (*) 

.κ 9 

Διάθεση σε.(*) 

.κ 9 

Διάθεση σε.(*) 

.κ 9 


Ημερομηνία. 


Ο νόμιμος εκπρόσωπος της Οργάνωσης Παραγωγής 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


23989 


ΘΕΩΡΗΣΗ ΝΟΜΑΡΧΙΑΚΗΣ ΥΠΗΡΕΣΙΑΣ ΑΛΙΕΙΑΣ 

Βεβαιώνεται ότι σύμφωνα με την έκθεση ελέγχου του άρθρου 6 παράγ. 2, το 
επιχειρησιακό πρόγραμμα παραγωγής και εμπορίας της αλιευτικής περιόδου 

.εφαρμόσθηκε σωστά από τα μέλη της. 

.(ονομασία Ο.Π) κατά τη διάρκεια της ισχύος του. 

Ημερομηνία. 

Ο Προϊστάμενος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 2 

ΔΙΕΥΘΥΝΣΗ ΑΛΙΕΥΤΙΚΩΝ ΕΦΑΡΜΟΓΩΝ 
& ΕΙΣΡΟΩΝ ΑΛΙΕΥΤΙΚΗΣ ΠΑΡΑΓΩΓΗΣ 

ΦΥΛΛΟ ΥΠΟΛΟΓΙΣΜΟΥ ΤΗΣ ΟΙΚΟΝΟΜΙΚΗΣ ΕΝΙΣΧΥΣΗΣ 

ΚΑΤΑ ΤΟ ΑΡΘΡΟ 10 ΤΟΥ ΚΑΝ. (ΕΚ) 104/2000 


Αλιευτική περίοδος: Έγκριση προγράμματος: 


1) Παρουσίαση της Οργάνωσης Παραγωγής 


Δικαιούχος Οργάνωσης Παραγωγής. 

Ημερομηνία αναγνώρισης: 

Α.Φ.Μ: 

Πρώτη υποχρέωση εφαρμογής επιχειρησιακού 
προγράμματος: έτος ... 

Έτος επιχειρησιακού προγράμματος στην επιλέξιμη 
δετία οικονομικής ενίσχυσης: ...15 


2) Ανάλυση υπολογισμού οικονομικής αποζημίωσης 

Α) Ο.Π συλλεκτικής αλιείας (Τμήμα Α Παραρτήματος VII Καν. (ΕΚ) 104/2000) 


Κατηγορία 

Ποσό (€) 

Αριθμός σκαφών κατά την έναρξη της αλιευτικής περιόδου ... 


Αριθμός ειδών για τα οποία ισχύει η αναγνώριση ... 


Αριθμός ειδών που αντιπροσωπεύουν σημαντικό μερίδιο εκφορτώσεων (άνω του 5% ή 
10% της συνολικής παραγωγής) ... 


ΣΥΝΟΛΟ ΠΛΗΡΩΤΕΟ 



Β) Ο.Π προϊόντων υδατ/γειας (Τμήμα Β Παραρτήματος VII Καν. (ΕΚ) 104/2000) 


Κατπνοοία 

Ποσό (€) 

Συνολικά διατεθείσες ποσότητες των αναγνωρισμένων ειδών για το έτος που 
προηγείται της αλιευτικής περιόδου:... 


Διατεθείσες ποσότητες των αναγνωρισμένων ειδών μέσω της Ο.Π για το έτος που 
προηγείται της αλιευτικής περιόδου:... 


Ποσοστό διάθεσης παραγωγής μέσω της Ο.Π:...% 


ΣΥΝΟΛΟ ΠΛΗΡΩΤΕΟ 



Ο Προϊστάμενος της Διεύθυνσης 











ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 23991 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Ειδικά προληπτικά μέτρα (τυχόν προσαρμογή της προσφοράς 
μείωση των αποσύρσεων κλπ.) 


6. Εφαρμογή κυρώσεων (επιβολή τυχόν κυρώσεων προς τα μέλη) 


(Τόπος / Ημερομηνία) 
Η επιτροπή 


Ο Πρόεδρος 


Τα μέλη 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 15 Νοεμβρίου 2006 

ΟΙ ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 


Γ. ΑΛΟΓΟΣΚΟΥΦΗΣ ΕΥ. ΜΠΑΣΙΑΚΟΣ 

